Fleetwood Mac

Κατά τα πρώτα τους χρόνια, οι Fleetwood Mac βασίστηκαν στα blues, αλλά μετά τα μέσα της δεκαετίας του '70 υιοθέτησαν ένα pop rock ύφος, με το οποίο γνώρισαν τις μεγαλύτερες τους επιτυχίες. Από την ίδρυση τους, τα μόνα σταθερά μέλη είναι ο ντράμερ Μικ Φλίτγουντ και ο μπασίστας Τζον ΜακΒί, άπό τους οποίους πήρε το όνομα του και το συγκρότημα.

Το άλμπουμ "Rumours" που κυκλοφόρησαν το 1977, βρίσκεται στην όγδοη θέση της λίστας με τους δίσκους με τις περισσότερες πωλήσεις, αφού ξεπέρασε τα σαράντα εκατομμύρια σε όλο τον κόσμο.50 best-selling albums of all time - Business Insider

 Βιογραφία 
 Η εποχή Γκριν 
Οι Fleetwood Mac σχηματίστηκαν τον Ιούλιο του 1967 από τον κιθαρίστα Πίτερ Γκριν,Peter Green | 100 Greatest Guitarists | Rolling Stone τον μπασίστα Τζον ΜακΒί και το ντράμερ Μικ Φλίτγουντ, οι οποίοι έπαιζαν για τους Bluesbreakers του Τζον Μάγιαλ. Ο Γκριν αποφάσισε το όνομα του συγκροτήματος να είναι συνδυασμός των ονομάτων του Φλίτγουντ και του ΜακΒί, πριν καν ενταχθεί στο σχήμα ο δεύτερος, ο οποίος επέμενε αρχικά να παραμείνει στους Bluesbreakers.John McVie | Biography & History | AllMusic Τελικά, οι Γκριν και Φλίτγουντ προσέλαβαν τον κιθαρίστα Τζέρεμι Σπένσερ και τον μπασίστα Μπομπ Μπρούνινγκ, με τη συμφωνία ο τελευταίος να αποχωρήσει στην περίπτωση που ο ΜακΒί αποφάσιζε να ενταχθεί στο συγκρότημα.Bob Brunning | Biography & History | AllMusic Το νεοσύστατο σχήμα έδωσε την πρώτη του συναυλία στις 13 Αυγούστου 1967 στο Windsor Jazz and Blues Festival και μερικές εβδομάδες αργότερα ο ΜακΒί αποφάσισε να γίνει μέλος τους.Fleetwood Mac Concert Setlist at National Jazz & Blues Festival 1967

αριστερά|μικρογραφία|160px|Ο Πίτερ Γκριν στις 18 Μαρτίου 1970 στο Ανόβερο
Το συγκρότημα κυκλοφόρησε το πρώτο του ομώνυμο άλμπουμ στις 24 Φεβρουαρίου 1968 μέσω της Blue Horizon.Peter Green's Fleetwood Mac* - Peter Green's Fleetwood Mac - Discogs Ο Μπρούνινγκ είχε ηχογραφήσει το κομμάτι "Long Grey Mare",Fleetwood Mac - Long Grey Mare Lyrics | SongMeanings ενώ τα υπόλοιπα τραγούδια παίχτηκαν από τη σύνθεση των Fleetwood Mac εκείνη την περίοδο. Χωρίς κάποιο επιτυχημένο σινγκλ, ο δίσκος σκαρφάλωσε ως την τέταρτη θέση του βρετανικού καταλόγου επιτυχιών. Λίγο αργότερα, κυκλοφόρησαν δύο σινγκλ τα οποία ανέβηκαν στο Top-40 της πατρίδας τους, με τα κομμάτια "Black Magic Woman" και "Need Your Love So Bad".Black Magic Woman by Santana SongfactsFleetwood Mac - Need Your Love So Bad Lyrics | SongMeanings

Στα τέλη Αυγούστου του ίδιου έτους, κυκλοφόρησε το δεύτερο τους άλμπουμ με τίτλο "Mr. Wonderful", βασισμένο όπως και το ντεμπούτο τους στην μπλουζ μουσική.Mr. Wonderful - Fleetwood Mac | Songs, Reviews, Credits | AllMusic Ο δίσκος ηχογραφήθηκε ζωντανά στο στούντιο, δίνοντας έναν αυθεντικό ρετρό ήχο, ενώ συμμετείχαν γκεστ μουσικοί με πνευστά, όπως και η Κριστίν Πέρφεκτ των Chicken Shack στα πλήκτρα.45 Years Ago: Fleetwood Mac Release 'Mr. Wonderful' Το "Mr. Wonderful" ανέβηκε στο Top-10 της Μεγάλης Βρετανίας και λίγο μετά την κυκλοφορία του, στη σύνθεση των Fleetwood Mac προστέθηκε ο κιθαρίστας Ντάνι Κίργουαν, πρώην μέλος του μπλουζ τρίο Boilerhouse.Danny Kirwan: The Sad, Beautiful Ghost of Fleetwood Mac | Observer Πρώτη κυκλοφορία της νέας σύνθεσης ήταν το κομμάτι "Albatross", που έφθασε ως την κορυφή των βρετανικών τσαρτ και βραβεύθηκε ως ασημένιο σινγκλ.Albatross by Fleetwood Mac Songfacts

Ακολούθησαν οι συλλογές "English Rose" στη Βόρεια Αμερική και "The Pious Bird of Good Omen" στην Ευρώπη και το συγκρότημα μετέβη στο Σικάγο των Ηνωμένων Πολιτειών τον Ιανουάριο του 1969, ηχογραφώντας στο στούντιο της Chess Records μαζί θρυλικούς μπλουζ μουσικούς όπως ο Γουίλι Ντίξον, ο Buddy Guy και ο Ότις Σπαν.1969 - Everything Fleetwood Mac - Fleetwood Mac.net

Υπέγραψαν στην Immediate Records και κυκλοφόρησαν το σινγκλ "Man of the World", σκαρφαλώνοντας στη δεύτερη θέση του βρετανικού καταλόγου επιτυχιών.Man Of The World by Fleetwood Mac Songfacts Λόγω των προβλημάτων της δισκογραφικής τους εταιρείας, συμφώνησαν με τη θυγατρική της Warner Bros., Reprise Records. Τον Σεπτέμβριο του 1969, κυκλοφόρησε ο δίσκος "Then Play On", αποτελώντας το τρίτο συνεχόμενο Top-10 στην πατρίδα τους.Then Play On - Fleetwood Mac | Songs, Reviews, Credits | AllMusic Παράλληλα, γνώρισαν άλλη μία μεγάλη επιτυχία με το κομμάτι "Oh Well",Oh Well by Fleetwood Mac Songfacts ενώ ο δίσκος έδωσε στο συγκρότημα μία ροκ κατεύθυνση και αποτελούνταν αποκλειστικά από συνθέσεις του Γκριν και του Κίργουαν.Revisiting Fleetwood Mac’s Move Away From the Blues on ‘Then Play On’ By Dave Swanson September 9, 2015

Το 1970, η υγεία του Γκριν επιδεινώθηκε, αφού η χρήση LSD τον οδήγησε στη σχιζοφρένεια.Fleetwood Mac - Back From Brink, Peter Green Plays - Schizophrenia.com Η τελευταία του επιτυχία με τους Fleetwood Mac ήταν το σινγκλ "The Green Manalishi (With the Two-Prong Crown)",The Green Manalishi by Fleetwood Mac Songfacts αφού μετά την κυκλοφορία του ο Γκριν ήθελε να δωρίσει όλα τα κέρδη του συγκροτήματος σε φιλανθρωπικούς σκοπούς, ενώ τα υπόλοιπα μέλη δεν συμφωνούσαν, με αποτέλεσμα να αποφασίσει να αποχωρήσει από το σχήμα. Έπαιξε για τελευταία φορά μαζί τους στις 20 Μαΐου 1970, πριν ξεκινήσει τελικά την προσωπική του καριέρα.The Day Peter Green Quit Fleetwood Mac - Ultimate Classic Rock

 Αλλαγές σύνθεσης 
μικρογραφία|160px|Ο Ντάνι Κίργουαν το 1970
Οι Σπένσερ και Κίργουαν κλήθηκαν να αντικαταστήσουν τον Γκριν και τα εναπομείναντα μέλη ηχογράφησαν το άλμπουμ "Kiln House", το οποίο εκδόθηκε τον Σεπτέμβριο του 1970, με την γκεστ συμμετοχή της Κριστίν Πέρφεκτ στα φωνητικά, όπως και τον σχεδιασμό του εξωφύλλου.Kiln House - Fleetwood Mac | Songs, Reviews, Credits | AllMusic Στην τελευταία προτάθηκε να γίνει μόνιμο μέλος των Fleetwood Mac, αφού είχε πρόσφατα παντρευτεί τον Τζον ΜακΒί. Ως Κριστίν ΜακΒί, έδωσε την πρώτη της συναυλία με το συγκρότημα στις 6 Αυγούστου του 1970 στη Νέα Ορλεάνη, με την CBS Records να κυκλοφορεί παράλληλα τη συλλογή "The Original Fleetwood Mac".Fleetwood Mac - The Original Fleetwood Mac at Discogs

Τον Φεβρουάριο του 1971, ο Σπένσερ αποχώρησε από τη σύνθεση τους ενώ βρισκόταν σε περιοδεία, με τον Πίτερ Γκριν να τον αντικαθιστά προσωρινά.Fleetwood Mac - Strictly Rock Τελικά, το καλοκαίρι του ίδιου έτους έγινε μέλος τους ο Μπομπ Γουέλτς, ηχογραφώντας μαζί τους το "Future Games", που κυκλοφόρησε τον Σεπτέμβριο.Future Games - Fleetwood Mac | Songs, Reviews, Credits | AllMusic45 Years Ago: Fleetwood Mac Play 'Future Games' Η CBS κυκλοφόρησε στην Ευρώπη τη συλλογή "Greatest Hits",Fleetwood Mac - Fleetwood Mac's Greatest Hits (Vinyl, LP) at Discogs αποτελούμενη κυρίως από κομμάτια της εποχής του Πίτερ Γκριν και έξι μήνες μετά ακολούθησε το "Bare Trees", ανεβάζοντας τη δημοτικότητα τους στις Ηνωμένες Πολιτείες.45 Years Ago: Fleetwood Mac's 'Bare Trees' Showcases Danny Kirwan Just Before Split - Ultimate Classic Rock Παρ' όλα αυτά, οι ζωντανές τους εμφανίσεις παρουσίαζαν σοβαρά προβλήματα λόγω του αλκοολισμού του Κίργουαν, ο οποίος τον οδήγησε στην αποξένωση από τους ΜακΒί και τον Γουέλτς. Ο Φλίτγουντ τον απέλυσε, με τον Μπομπ Γουέστον να τον αντικαθιστά,Bob Weston - Everything Fleetwood Mac - Fleetwood Mac.net κυκλοφορώντας μαζί τους τα "Penguin" και "Mystery to Me" μέσα στο 1973.40 Years Ago: Fleetwood Mac Release 'Penguin' - Ultimate Classic RockHow Fleetwood Mac’s Commercial Fates Finally Began to Turn With ‘Mystery to Me’ Στο πρώτο εξ αυτών, συμμετείχε ο Ντέιβ Γουόκερ στα φωνητικά,Dave Walker | Biography & History | AllMusic ενώ η σύνθεση των Φλίτγουντ, Τζον και Κριστίν ΜακΒί και Μπομπ Γουέλτς, κυκλοφόρησε το "Heroes Are Hard to Find" τον Σεπτέμβριο του 1974, σκαρφαλώνοντας για πρώτη φορά στο Top-40 του Billboard.41 Years Ago: Fleetwood Mac End an Era on 'Heroes Are Hard to Find' Κατά την περιοδεία για την προώθηση του δίσκου, έκανε γκεστ εμφανίσεις μαζί τους ο κιμπορντίστας Νταγκ Γκρέιβς, μηχανικός ήχου στο τελευταίο τους άλμπουμ.

 Προσθήκη των Νικς και Μπάκιγχαμ 
Μετά το τέλος της αμερικάνικης περιοδείας τους στα τέλη του 1974, ο Γουέλτς αποχώρησε, αφήνοντας στη σύνθεση το ζεύγος ΜακΒί και τον Μικ Φλίτγουντ. Ο τελευταίος βρήκε το νέο κιθαρίστα του συγκροτήματος στο πρόσωπο του Λίντσεϊ Μπάκιγχαμ, ο οποίος εντάχθηκε στο σχήμα με την προϋπόθεση ότι μαζί του θα ακολουθούσε και η κοπέλα και μέχρι τότε συνεργάτης του, Στίβι Νικς.Lindsey Buckingham and Stevie Nicks Join Fleetwood Mac40 Years Ago: Lindsey Buckingham and Stevie Nicks Join Fleetwood Mac

αριστερά|μικρογραφία|220px|Οι Fleetwood Mac το 1977
Η νέα σύνθεση κυκλοφόρησε τον δίσκο "Fleetwood Mac" τον Ιούλιο του 1975,Fleetwood Mac - Fleetwood Mac (Vinyl, LP, Album) at Discogs ο οποίος σκαρφάλωσε στην πρώτη θέση των αμερικάνικων τσαρτ και βραβεύθηκε ως πενταπλά πλατινένιος. Μεγάλες επιτυχίες που συνόδευαν το άλμπουμ ήταν τα "Over My Head", "Rhiannon" και "Say You Love Me".The Story of Fleetwood Mac's 1975 Breakthrough Album Λίγους μήνες αργότερα, οι Τζον και Κριστίν ΜακΒί χώρισαν, ενώ παράλληλα χώρισαν και οι Μπάκιγχαμ και Νικς.Love, hate and betrayals of Fleetwood Mac | Celebrity News Η πίεση για ένα νέο επιτυχημένο δίσκο, σε συνδυασμό με τα προβλήματα στις διαπροσωπικές σχέσεις μεταξύ των μελών του σχήματος, τους οδήγησαν σε καταχρήσεις ναρκωτικών και αλκοόλ. Παρ' όλα αυτά, το άλμπουμ "Rumours" έφθασε στα ράφια των δισκοπωλείων τον Φεβρουάριο του 1977 και κέρδισε το βραβείο Γκράμι για το άλμπουμ της χρονιάς. Τα σινγκλ "Go Your Own Way", "Don't Stop", "You Make Loving Fun" και "Dreams" ανέβηκαν στο αμερικάνικο Top-10,Don't Stop by Fleetwood Mac SongfactsGo Your Own Way by Fleetwood Mac SongfactsYou Make Loving Fun by Fleetwood Mac Songfacts με το τελευταίο εξ αυτών να σκαρφαλώνει στην κορυφή.Dreams by Fleetwood Mac Songfacts Από τον Οκτώβριο του 2014, οι πωλήσεις του δίσκου έχουν ξεπεράσει τα είκοσι εκατομμύρια αντίτυπα στις Ηνωμένες Πολιτείες και τα σαράντα εκατομμύρια σε όλο τον κόσμο.Fleetwood Mac Rumours Passes 20 Million Sales In USA - Noise11.comRemembering Fleetwood Mac's 'Rumours' on its 40th anniversary Ανέβηκε στην πρώτη θέση του καταλόγου επιτυχιών της Μεγάλης Βρετανίας, της Αυστραλίας, των Ηνωμένων Πολιτειών, του Καναδά, της Ολλανδίας, της Νέας Ζηλανδίας και της Νότιας Αφρικής, παραμένοντας στην κορυφή του Billboard για 31 εβδομάδες, ενώ μέχρι τον Μάιο του 2016 είχε παραμείνει στο Top-75 των βρετανικών τσαρτ για 630 εβδομάδες, όντας ο ενδέκατος δίσκος σε πωλήσεις όλων των εποχών για το Ηνωμένο Βασίλειο.The UK's 60 official biggest selling albums of all time revealed Για την προώθηση του, οι Fleetwood Mac έδωσαν μία συναυλία στην Ιντιάνα τον Μάρτιο του 1977, ακολουθούμενη από μία μικρή περιοδεία στη Βρετανία, την Ολλανδία, τη Γαλλία και τη Γερμανία, τον Απρίλιο.

Το επόμενο τους άλμπουμ με τίτλο "Tusk" παρουσίασε ένα πιο πειραματικό ύφος,How Fleetwood Mac Made a Masterpiece That Flopped όντας διπλό και με είκοσι κομμάτια και περιείχε τις μεγάλες επιτυχίες "Tusk", "Sara" και "Think About Me".Tusk by Fleetwood Mac SongfactsSara by Fleetwood Mac Songfacts Ο δίσκος πούλησε τέσσερα εκατομμύρια αντίτυπα παγκοσμίως, με τον Μικ Φλίτγουντ και την Warner να κατηγορούν ως ένα βαθμό τον ραδιοφωνικό σταθμό RKO, ο οποίος έπαιζε ολόκληρο το άλμπουμ πριν την κυκλοφορία του, επιτρέποντας σε πολλούς ακροατές να το αντιγράψουν. Η περιοδεία του δίσκου κράτησε έντεκα μήνες, με τους Fleetwood Mac να δίνουν συναυλίες στη Βόρεια Αμερική, την Ευρώπη, την Ιαπωνία και την Ωκεανία και να ηχογραφούν το άλμπουμ "Fleetwood Mac Live", που κυκλοφόρησε τον Δεκέμβριο του 1980 και έγινε χρυσό.1979-1980 Tusk Tour – STEVIE NICKS.INFO35 Years Ago: Fleetwood Mac's 'Live' Showcases the Band in Top Form

Το 1981, οι Νικς και Φλίτγουντ κυκλοφόρησαν τους πρώτους τους προσωπικούς δίσκους, πριν επιστρέψουν στη δισκογραφία με τους Fleetwood Mac με το άλμπουμ "Mirage", το καλοκαίρι του 1982.Mirage - Fleetwood Mac | Songs, Reviews, Credits | AllMusic Η κυκλοφορία αυτή ήταν μία προσπάθεια να επαναλάβουν την εμπορική επιτυχία του "Rumours" και περιελάμβανε τις σινγκλ επιτυχίες "Hold Me", "Gypsy", "Love in Store" και "Oh Diane".Hold Me by Fleetwood Mac SongfactsGypsy by Fleetwood Mac Songfacts Ακολούθησε μία μικρή βορειοαμερικανική περιοδεία, με το συγκρότημα να εμφανίζεται ως πρώτο όνομα στο US Festival του 1982.Fleetwood Mac Concert Setlist at US Festival 1982 on September 5

μικρογραφία|180px|Η Στίβι Νικς το 1977
Ένα μεγάλο διάλειμμα από τους Fleetwood Mac έδωσε την ευκαιρία στα μέλη του σχήματος να ακολουθήσουν τις σόλο καριέρες τους, πριν ενώσουν και πάλι τις δυνάμεις τους για το "Tango in the Night" του 1987.Tango in the Night - Fleetwood Mac | Songs, Reviews, Credits | AllMusic Ο δίσκος ανέβηκε στην κορυφή των βρετανικών τσαρτ, όπου έγινε οκτώ φορές πλατινένιος, ενώ μπήκε στο Top-10 των περισσότερων χωρών του κόσμου. Πολύ μεγάλες επιτυχίες που περιείχε ήταν τα "Big Love", "Seven Wonders", "Little Lies" και "Everywhere".Big Love by Fleetwood Mac SongfactsEverywhere by Fleetwood Mac SongfactsLittle Lies by Fleetwood Mac SongfactsSeven Wonders by Fleetwood Mac Songfacts

 Αποχώρηση των Νικς και Μπάκιγχαμ 
Ο Λίντσεϊ Μπάκιγχαμ αποχώρησε από το συγκρότημα τον Αύγουστο του 1987, αναφέροντας ως λόγο τον περιορισμό της δημιουργικότητας του,Lindsey Buckingham Leaves Fleetwood Mac - Rolling Stone με τους Μπίλι Μπαρνέτ και Ρικ Βίτο να τον αντικαθιστούν. Η περιοδεία "Shake the Cage" ήταν η πρώτη της νέας σύνθεσης,1987-1988 Shake the Cage Tour – STEVIE NICKS.INFO ενώ στα τέλη του 1988 κυκλοφόρησε η συλλογή "Greatest Hits", η οποία έγινε οκτώ φορές πλατινένια στις Ηνωμένες Πολιτείες. Τα μέλη του συγκροτήματος την αφιέρωσαν στον Μπάκιγχαμ, με τον οποίο είχαν πλέον συμφιλιωθεί.Greatest Hits (Warner Bros.) - Fleetwood Mac | Songs, Credits, Reviews - AllMusic

Σε πιο μελωδικό ύφος κινήθηκε η επόμενη της ηχογράφηση με τίτλο "Behind the Mask", η οποία κυκλοφόρησε τον Απρίλιο του 1990 και αποτέλεσε το τέταρτο # 1 άλμπουμ τους στη Μεγάλη Βρετανία.How Fleetwood Mac Moved On Without Lindsey Buckingham For ‘Behind the Mask’ Παρ' όλα αυτά, περιελάμβανε μόνο ένα επιτυχημένο σινγκλ, το "Save Me" και έλαβε μέτριες κριτικές. Κατά την περιοδεία που ακολούθησε, έπαιξαν sold-out συναυλίες στο στάδιο Γουέμπλεϊ του Λονδίνου και στην τελευταία συναυλία της περιοδείας στο Λος Άντζελες, ο Μπάκιγχαμ εμφανίστηκε στη σκηνή ως γκεστ.

Το 1991, αποχώρησαν οι Νικς και Βίτο, αφήνοντας τους Fleetwood Mac ως τετραμελές σχήμα, αλλά η πιο επιτυχημένη σύνθεση τους, με τον Μπάκιγχαμ και τη Νικς, επανενώθηκε για μία ημέρα, κατά τον εναρκτήριο χορό του προέδρου Κλίντον, όπου έπαιξαν το κομμάτι "Don't Stop".Flashback: Fleetwood Mac Reunite for Bill Clinton's Inauguration

Το συγκρότημα ξεκίνησε τις ηχογραφήσεις του επόμενου του άλμπουμ με τον Μπαρνέτ ως βασικό κιθαρίστα, ο οποίος όμως ανακοίνωσε την αποχώρηση του τον Μάρτιο του 1993,RAB Hall of Fame: Billy Burnette - Rockabilly Hall of Fame με την τραγουδίστρια Μπέκα Μπράμλετ και τον κιθαρίστα Ντέιβ Μέισον να εντάσσονται στο συγκρότημα. Ο Μπαρνέτ επέστρεψε έναν χρόνο αργότερα και το συγκρότημα περιόδευσε χωρίς την Κριστίν ΜακΒί το 1994, ανοίγοντας τις εμφανίσεις των Crosby, Stills, & Nash,Crosby, Stills & Nash's Concert History | Concert Archives όπως και την επόμενη χρονιά μαζί με τους REO Speedwagon και την Πατ Μπέναταρ.REO Speedwagon, Fleetwood Mac, and Pat Benatar - ezoneNostalgia Concert Wasn't That Bad, Nor Was It Good - tribunedigital Τον Οκτώβριο του 1995, κυκλοφόρησαν τον δίσκο "Time", ο οποίος δε γνώρισε επιτυχία, φθάνοντας ως την 47η θέση του βρετανικού καταλόγου επιτυχιών.Time - Fleetwood Mac | Songs, Reviews, Credits | AllMusic Η Κριστίν ΜακΒί αποχώρησε, όπως και η Μπέκα Μπράμλετ με τον Μπίλι Μπαρνέτ, οι οποίοι σχημάτισαν τους Bekka & Billy.The Day Stevie Nicks and Christine McVie Left Fleetwood Mac

Οι Fleetwood Mac διαλύθηκαν, αλλά οι συνεχείς κοινές ζωντανές εμφανίσεις των μελών τους, οδήγησαν στην επανένωση της σύνθεσης που είχε ηχογραφήσει το "Rumours", τον Μάρτιο του 1997.That Time Fleetwood Mac Reunited for 'The Dance'

 Επανένωση 
Το συγκρότημα έπαιξε ζωντανά στο Μπέρμπανκ της Καλιφόρνια στις 22 Μαΐου 1997, με την Warner Bros. να ηχογραφεί τη συναυλία για τον δίσκο "The Dance", ο οποίος ανέβηκε στην πρώτη θέση του Billboard και βραβεύθηκε ως πενταπλά πλατινένιος.The Dance - Fleetwood Mac | Songs, Reviews, Credits | AllMusic Ακολούθησαν εμφανίσεις σε μεγάλα στάδια καθ' όλη τη διάρκεια του 1997, όπου το συγκρότημα γιόρτασε την εικοστή επέτειο από την κυκλοφορία του "Rumours".

μικρογραφία|290px|Οι Fleetwood Mac σε συναυλία το 2013
Το 1998, εντάχθηκαν στο Rock and Roll Hall of Fame και λίγους μήνες αργότερα η Κριστίν ΜακΒί αποχώρησε από τη σύνθεση τους,Stevie Nicks Reveals Why Christine McVie Really Left Fleetwood Mac με τα εναπομείναντα μέλη να ηχογραφούν το άλμπουμ "Say You Will" του 2003.Say You Will - Fleetwood Mac | Songs, Reviews, Credits | AllMusic Ο δίσκος μπήκε στο Top-10 και στις δύο πλευρές του Ατλαντικού, αν και το σινγκλ "Peacekeeper" δε γνώρισε επιτυχία.Fleetwood Mac ~ Peacekeeper - YouTube

Το συγκρότημα πέρασε στον πάγο και τα μέλη του ασχολήθηκαν για άλλη μια φορά με τις προσωπικές του καριέρες. Στα τέλη του 2006, ο Μπάκιγχαμ δήλωσε ότι πιθανόν να ενώνονταν και πάλι για μία περιοδεία το 2008, αλλά λίγους μήνες αργότερα η Στίβι Νικς έκανε γνωστό ότι δεν ήταν πρόθυμη να συνεχίσει με το συγκρότημα αν δεν επέστρεφε η Κριστίν ΜακΒί.Stevie Nicks: a survivor's story - Telegraph Τελικά, στα τέλη του 2008, ανακοινώθηκε μία μεγάλη περιοδεία, η οποία θα ξεκινούσε τον Μάρτιο του επόμενου έτους. Η περιοδεία με την ονομασία "Unleashed" διήρκεσε ως το τέλος της χρονιάς και αποτελούνταν από 81 συναυλίες στη Βόρεια Αμερική, την Ευρώπη και την Ωκεανία.Tourdates - Stevie Nicks Fix

Τον Μάιο του 2011, ένα επεισόδιο της τηλεοπτικής σειράς Glee ονομαζόταν Rumours και έξι κομμάτια των Fleetwood Mac διασκευάστηκαν κατά τη διάρκεια του,Rumours | Glee TV Show Wiki | Fandom powered by Wikia με αποτέλεσμα νέο ενδιαφέρον να παρουσιαστεί για το συγκρότημα και το "Rumours" να ανέβει στη ενδέκατη θέση του Billboard, πουλώντας 30.000 αντίτυπα σε μία εβδομάδα.Beastie Boys Score No. 2 Debut on Billboard 200, Adele Holds at No. 1

Από τον Οκτώβριο του 2011 ως τον Ιούνιο του 2012, οι Μπομπ Μπρούνινγκ, Μπομπ Γουέλτς και Μπομπ Γουέστον έχασαν τη ζωή τους για διαφορετικούς λόγους.Fleetwood Mac Original Bassist Bob Brunning DiesBob Welch, former member of Fleetwood Mac, dead at 65 of self-inflicted gunshot wound

Το 2013, οι Fleetwood Mac περιόδευσαν και πάλι, παίζοντας δύο νέα κομμάτια, τα "Sad Angel" και "Without You", τα οποία συμπεριλήφθηκαν στο ΕΡ "Extended Play", που κυκλοφόρησε στις 30 Απριλίου 2013, φθάνοντας στην 48η θέση του αμερικάνικου καταλόγου επιτυχιών.Fleetwood Mac News: 'EXTENDED PLAY' EP PRESS & REVIEWS Στις 27 Οκτωβρίου του ίδιου έτους, ο Τζον ΜακΒί διαγνώστηκε με καρκίνο και το συγκρότημα ακύρωσε τις εμφανίσεις του στην Αυστραλία και τη Νέα Ζηλανδία.Fleetwood Mac's John McVie Diagnosed With Cancer | Billboard

Στις αρχές του 2014, έγινε γνωστό ότι η Κριστίν ΜακΒί επιστρέφει στο σχήμα και περιόδευσαν από τον Σεπτέμβριο του 2014 ως το Νοέμβριο του 2015.Fleetwood Mac News: Mick Fleetwood Announces Christine McVie's return to Fleetwood Mac Παράλληλα, το συγκρότημα ηχογράφησε νέο υλικό, με σκοπό ένα ακόμη στούντιο άλμπουμ, ενώ ανακοινώθηκε η αποχαιρετιστήρια περιοδεία τους για το 2018.Christine McVie: “Fleetwood Mac’s 2018 tour is supposed to be a farewell tour” - Uncut

 Δισκογραφία 
 Στούντιο άλμπουμ 
ΚυκλοφορίαΆλμπουμUKFleetwood Mac | full Official Chart History | Official Charts CompanyUSAAUSPeak chart positions for albums in Australia:
 All releases pre-1988: 
 post-1989: CANGERΒραβεύσειςNote: Select FLEETWOODMAC and click OK 24/02/1968  Fleetwood Mac  4  198  -  -  -   23/08/1968  Mr. Wonderful  10  -  -  -  -   19/09/1969  Then Play On  6  109  -  -  -   18/09/1970  Kiln House  39  69  26  67  -   03/09/1971  Future Games  -  91  -  -  -   Χρυσός 01/03/1972  Bare Trees  -  70  37  -  -   Πλατινένιος 01/03/1973  Penguin  -  49  -  53  -   15/10/1973  Mystery to Me  -  67  -  82  -   Χρυσός 13/09/1974  Heroes Are Hard to Find  -  34  -  46  -   01/07/1975  Fleetwood Mac  23  1  3  2  -   5 x πλατινένιος
 Χρυσός 04/02/1977  Rumours  1  1  1  1  6   20 x πλατινένιος
 11 x πλατινένιος 13 x πλατινένιος 5 x χρυσός Διαμαντένιος 13 x πλατινένιος Πλατινένιος 12/10/1979  Tusk  1  4  2  11  3   2 x πλατινένιος
 Πλατινένιος 2 x πλατινένιος Χρυσός Χρυσός 18/06/1982  Mirage  5  1  2  4  12   2 x πλατινένιος
 Πλατινένιος 2 x πλατινένιος Χρυσός Χρυσός Χρυσός Πλατινένιος 13/04/1987  Tango in the Night  1  7  5  2  2   3 x πλατινένιος
 8 x πλατινένιος 4 x πλατινένιος 2 x πλατινένιος Πλατινένιος 5 x πλατινένιος 09/04/1990  Behind the Mask  1  18  9  20  4   Χρυσός
 Πλατινένιος Χρυσός 10/10/1995  Time  47  -  -  -  92   15/04/2003  Say You Will  6  3  24  8  10   Χρυσός
 Χρυσός Χρυσός Χρυσός

 Συλλογές 
 English Rose (1969)
 The Pious Bird of Good Omen (1969)
 Fleetwood Mac in Chicago (1969)
 Black Magic Woman (1971)
 The Original Fleetwood Mac (1971)
 Greatest Hits (1971)
 Vintage Years (1975)
 Man of the World (1978)
 The Collection (1987)
 Greatest Hits (1988)
 Original Fleetwood Mac: The Blues Years (1991)
 25 Years – The Chain (1992)
 The Best of Fleetwood Mac (1996)
 Madison Blues (1997)
 The Vaudeville Years (1998)
 The Complete Blue Horizon Sessions 1967–1969 (1999)
 Show-Biz Blues (2001)
 Jumping at Shadows: The Blues Years (2002)
 The Very Best of Fleetwood Mac (2002)
 The Best of Peter Green's Fleetwood Mac (2002)
 Green Shadows (2003)
 The Essential Fleetwood Mac (2007)
 Opus Collection (2013) Ζωντανές ηχογραφήσεις 
 Fleetwood Mac Live (1980)
 Live in Boston (1985)
 Live at the Marquee 1967 (1992)
 Live at the BBC (1995)
 The Dance (1997)
 London Live '68 (1968)
 Shrine '69 (1999)
 Fleetwood Mac: Live in Boston (2004)

 EP 
 Extended Play (2013)

 Παραπομπές 

 Πηγές 
 Rumours Exposed: The Unauthorized Biography of Fleetwood Mac, Leah Furman, 2000, ISBN 0806524723
 Fleetwood Mac | Biography & History | AllMusic
 Fleetwood Mac | Rolling Stone
 Fleetwood Mac Bio, Discography, Tours & Awards - Vivid Seats
 Fleetwood Mac Lineup Changes - Ultimate Classic Rock

 Εξωτερικοί σύνδεσμοι 

 Fleetwood Mac 
 Fleetwood Mac Official Store
 Fleetwood Mac | Facebook
 Fleetwood Mac (@fleetwoodmac) | Twitter
 FLEETWOOD MAC NEWS (@fleetwoodmacnews) • Instagram photos
 Fleetwood Mac - YouTube

*
Κατηγορία:Βραβευμένοι με Grammy
Κατηγορία:Αμερικανικά blues rock συγκροτήματα
Κατηγορία:Βρετανικά blues rock συγκροτήματα